
Narva Linnavalitsuse 14.05.2008.a. korralduse nr. 627-k 
“Projekteerimistingimuste määramine (Tallinna maantee nõlvavööndile ajutise paviljoni ja foori paigaldamine ning sõidutee katte laiendamine transiittranspordi liikluskorralduse tarbeks)” 
kehtetuks tunnistamine.

1. ASJAOLUD JA MENETLUSE KÄIK
21.04.2008.a AS Transservis-N, registrikood 10338071, asukoht Rahu tn.4a, Narva linn, keda esindab juhatuse liige Vladimir Mizui, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tallinna maantee nõlvavööndile ajutise paviljoni ja foori paigaldamiseks ning sõidutee katte laiendamiseks transiittranspordi liikluskorralduse tarbeks. 
Projekteerimistingimused oli kinnitatud Narva Linnavalitsuse 14.05.2008.a. korraldusega nr. 627-k. 

09.02.2009.a. AS Transservis-N, keda esindab juhatuse liige Vladimir Mizui, taotles Narva Linnavalitsuse Arhitektuuri-ja Linnaplaneerimise Ametilt Narva Linnavalitsuse 14.05.2008.a. korralduse nr. 627-k kehtetuks tunnistamist. 

2. ÕIGUSLIKUD ALUSED
2.1  Haldusmenetluse seaduse § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
         2.2.  Haldusmenetluse seaduse § 68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3  Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. OTSUS
Tunnistada kehtetuks Narva Linnavalitsuse 14.05.2008.a. korraldus nr. 627-k “Projekteerimistingimuste määramine (Tallinna maantee nõlvavööndile ajutise paviljoni ja foori paigaldamine ning  sõidutee katte laiendamine transiittranspordi liikluskorralduse tarbeks)”
4.  RAKENDUSSÄTTED

4.1   Korraldus jõustub alates teatavakstegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

